CELEX: 32015D1290
Language: sk
Date: 2015-07-23 00:00:00
Title: Vykonávacie rozhodnutie Komisie (EÚ) 2015/1290, z 23. júla 2015, ktorým sa povoľuje umiestnenie rafinovaného oleja zo semien Buglossoides arvensis ako novej zložky potravín na trh v súlade s nariadením Európskeho parlamentu a Rady (ES) č. 258/97 (oznámené pod číslom C(2015) 4961)

28.7.2015   
            
            
               SK
            
            
               Úradný vestník Európskej únie
            
            
               L 198/22
            
         VYKONÁVACIE ROZHODNUTIE KOMISIE (EÚ) 2015/1290,
   z 23. júla 2015,
   ktorým sa povoľuje umiestnenie rafinovaného oleja zo semien Buglossoides arvensis ako novej zložky potravín na trh v súlade s nariadením Európskeho parlamentu a Rady (ES) č. 258/97
   
      
         (oznámené pod číslom C(2015) 4961)
      
   
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 25. júna 2013 spoločnosť Technology Crops International požiadala príslušné orgány Spojeného kráľovstva o umiestnenie rafinovaného oleja zo semien Buglossoides arvensis ako novej zložky potravín na trh.
            
         
               (2)
            
            
               Príslušný orgán Veľkej Británie zodpovedný za posudzovanie potravín vydal 6. januára 2014 svoju prvotnú hodnotiacu správu. V správe dospel k záveru, že rafinovaný olej zo semien Buglossoides arvensis spĺňa kritériá týkajúce sa nových potravín, ktoré sú stanovené v článku 3 ods. 1 nariadenia (ES) č. 258/97.
            
         
               (3)
            
            
               Komisia zaslala 21. januára 2014 prvotnú hodnotiacu správu ostatným členským štátom.
            
         
               (4)
            
            
               V lehote 60 dní stanovenej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky.
            
         
               (5)
            
            
               Komisia sa 11. júna 2014 obrátila na Európsky úrad pre bezpečnosť potravín (ďalej len „EFSA“) s požiadavkou o vykonanie posúdenia rafinovaného oleja zo semien Buglossoides arvensis ako novej zložky potravín v súlade s nariadením (ES) č. 258/97.
            
         
               (6)
            
            
               Dňa 5. februára 2015 EFSA vo svojom „Vedeckom stanovisku k bezpečnosti rafinovaného oleja zo semien Buglossoides arvensis ako novej zložky potravín (Scientific Opinion on the safety of refined Buglossoides oil as a novel food ingredient) (2)“ dospel k záveru, že rafinovaný olej zo semien Buglossoides arvensis je pri navrhovaných spôsoboch použitia a navrhovaných množstvách bezpečný.
            
         
               (7)
            
            
               Smernicou Európskeho parlamentu a Rady 2002/46/ES (3) sa stanovujú požiadavky týkajúce sa potravinových doplnkov. Nariadením Európskeho parlamentu a Rady (ES) č. 1925/2006 (4) sa stanovujú požiadavky na pridávanie vitamínov a minerálnych látok a niektorých ďalších látok do potravín. Smernicou Komisie 1999/21/ES (5) sa stanovujú požiadavky na dietetické potraviny na osobitné lekárske účely. Smernicou Komisie 96/8/ES (6) sa stanovujú požiadavky na potraviny určené na použitie pri diétach so zníženou energetickou hodnotou na reguláciu telesnej hmotnosti. Použitie rafinovaného oleja zo semien Buglossoides arvensis by sa malo povoliť bez toho, aby boli dotknuté požiadavky uvedených právnych predpisov.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Rafinovaný olej zo semien Buglossoides arvensis špecifikovaný v prílohe I možno umiestňovať na trh v Únii ako novú zložku potravín na použitia vymedzené v prílohe II a v najvyšších prípustných množstvách uvedených v danej prílohe, a to bez toho, aby boli dotknuté špecifické ustanovenia smernice 2002/46/ES, nariadenia (ES) č. 1925/2006, smernice 1999/21/ES a smernice 96/8/ES.
   Článok 2
   Rafinovaný olej zo semien Buglossoides arvensis povolený týmto rozhodnutím musí byť na označení potravín, ktoré ho obsahujú, označený slovami „rafinovaný olej Buglossoides“.
   Článok 3
   Toto rozhodnutie je adresované spoločnosti Technology Crops International, 7996 North Point Blvd Winston Salem, NC 27106, USA.
   
      V Bruseli 23. júla 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) (2015) 13 (2): 4029.
   
      (3)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      (4)  Nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (Ú. v. EÚ L 404, 30.12.2006, s. 26).
   
      (5)  Smernica Komisie 1999/21/ES z 25. marca 1999 o dietetických potravinách na osobitné lekárske účely (Ú. v. ES L 91, 7.4.1999, s. 29).
   
      (6)  Smernica Komisie 96/8/ES z 26. februára 1996 o potravinách určených na použitie pri diétach so zníženou energetickou hodnotou na reguláciu telesnej hmotnosti (Ú. v. ES L 55, 6.3.1996, s. 22).
   
      PRÍLOHA I
      
         ŠPECIFIKÁCIA RAFINOVANÉHO OLEJA ZO SEMIEN BUGLOSSOIDES ARVENSIS
         
      
      
         Opis: Rafinovaný olej zo semien Buglossoides arvensis (L.) I.M.Johnst.
      
                  Skúška
               
               
                  Špecifikácia
               
            
                  Kyselina α-linolénová
               
               
                  Minimálne 35 hmotnostných % z celkového obsahu mastných kyselín
               
            
                  Kyselina stearidónová
               
               
                  Minimálne 15 hmotnostných % z celkového obsahu mastných kyselín
               
            
                  Kyselina linolová
               
               
                  Minimálne 8 hmotnostných % z celkového obsahu mastných kyselín
               
            
                  Transmastné kyseliny
               
               
                  Maximálne 2 hmotnostné % z celkového obsahu mastných kyselín
               
            
                  Číslo kyslosti
               
               
                  Maximálne 0,6 mg KOH/g
               
            
                  Peroxidové číslo
               
               
                  Maximálne 5 meq O2/kg
               
            
                  Nezmydeľniteľný podiel
               
               
                  Maximálne 2 %
               
            
                  Obsah bielkovín (celkový dusík)
               
               
                  maximálne 10 μg/ml
               
            
                  Pyrolizidínové alkaloidy
               
               
                  Nezistiteľné pri detekčnom limite 4 μg/kg
               
            
   
      PRÍLOHA II
      
         POVOLENÉ POUŽITIA RAFINOVANÉHO OLEJA ZO SEMIEN BUGLOSSOIDES ARVENSIS
         
      
      
                  Kategória potravín
               
               
                  Maximálna úroveň kyseliny stearidónovej
               
            
                  Mliečne výrobky a ich analógy
               
               
                  250 mg/100 g;
                  75 mg/100 g pri nápojoch
               
            
                  Syr a výrobky zo syra
               
               
                  750 mg/100 g
               
            
                  Maslo a iné tukové a olejové emulzie vrátane nátierok (nie na varenie alebo vyprážanie)
               
               
                  750 mg/100 g
               
            
                  Raňajkové cereálie
               
               
                  625 mg/100 g
               
            
                  Potravinové doplnky v zmysle vymedzenia v smernici 2002/46/ES okrem výživových doplnkov pre dojčatá a malé deti
               
               
                  500 mg/denná dávka odporúčaná výrobcom
               
            
                  Dietetické potraviny podľa vymedzenia v smernici 1999/21/ES okrem dietetických potravín pre dojčatá a malé deti
               
               
                  V súlade s osobitnými požiadavkami na výživu osôb, pre ktoré sú tieto výrobky určené
               
            
                  Potraviny určené na použitie pri diétach so zníženou energetickou hodnotou na reguláciu telesnej hmotnosti podľa smernice 96/8/ES
               
               
                  250 mg/náhrada jedla